Diari Oficial de la Generalitat Valenciana


Sumari del DOGV 7307, del 01-07-2014 (2014/5896)

Notificació de la sentència dictada en el procediment ordinari número 988/2011.
-------------------------------------------------------------------------------

### Dades del document

Número de DOGV
:   7307

Data del DOGV
:   01-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5896


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el procediment ordinari número 988/2011. [2014/5896]  
En el procediment ordinari 988/2011, seguit a instàncies de la Comunitat de Propietaris Carrer Independència, 12, Burjassot, contra Rehabilitaciones Barrio Antiguo, SL, Camilo Grau García i José Cabo José, s'ha dictat la sentència que té la part dispositiva que, literalment, diu com seguix:  
  
«Sentència 47/2014  
València, 12 de febrer de 2014  
Dispositiva  
Estime la demanda interposada per la Comunitat de Propietaris Carrer Independència, 12, de Burjassot, representada pel procurador Alonso Moreno Martínez, i condemne l'entitat Rehabilitaciones Barrio Antiguo, SL, representada pel procurador Ignacio Montes Reig, i José Cabo José, en rebel·lia processal, a reparar les deficiències i danys constructius següents: 1r. Les taques d'humitat i escrostonaments al voltant de la claraboia situada a la part superior de l'escala; 2n. Les taques d'humitat en parets i sostres en garatge, en la zona de pas a les instal·lacions i les taques en la paret mitgera que limita al pati interior d'un altre edifici; 3r. Les goteres que existixen en el dormitori de la vivenda número 5 sobre el llit i marques d'humitat en el sostre del bany; 4t. En la vivenda número 6 s'hauran de reparar les taques d'humitat i floridures en parets del dormitori dels xiquets, les goteres que es produïxen en la resta de dormitoris, l'execució correcta del pendent del paviment de la terrassa, els clavills que apareixen en baranes de la coberta i la reparació de les motlures dels pilars que s'han desapegat; i 5t. En la vivenda número 7 s'hauran de reparar les taques d'humitat, les fissures que apareixen en la paret mitgera de l'edifici que recau al saló, les motlures dels pilars de la terrassa que s'han després, així com les fissures en el revestiment.  
  
  
Així mateix, absolc Camilo Grau García, representat per la procurador Celia Sin Sánchez, de les pretensions formulades contra ell.  
  
Quant a les costes, impose als demandats condemnats les causades a l'actora mentres que les causades a l'arquitecte superior les impose a la part actora.  
Mode d'impugnació: recurs d'apel·lació en el termini de 20 dies, des de la notificació d'esta resolució, davant d'este tribunal, per mitjà d'un escrit en el qual s'hauran d'exposar les al·legacions en què es base la impugnació, a més d'esmentar la resolució objecte d'apel·lació i les decisions que s'impugnen.  
Així ho ordena i firma el jutge.»  
  
I atés que el demandat, José Cabo José, es troba en parador desconegut, el secretari judicial, Miguel Ángel Martínez Martínez, expedix este edicte perquè valga de notificació de forma deguda.  
  
València, 3 de febrer de 2014.- El secretari judicial: Miguel Ángel Martínez Martínez.